CELEX: 32013R0497
Language: sl
Date: 2013-05-29 00:00:00
Title: Uredba Komisije (EU) št. 497/2013 z dne 29. maja 2013 o spremembi in popravku Uredbe (EU) št. 231/2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta  Besedilo velja za EGP

30.5.2013   
            
            
               SL
            
            
               Uradni list Evropske unije
            
            
               L 143/20
            
         UREDBA KOMISIJE (EU) št. 497/2013
   z dne 29. maja 2013
   o spremembi in popravku Uredbe (EU) št. 231/2012 o določitvi specifikacij za aditive za živila, navedene v prilogah II in III k Uredbi (ES) št. 1333/2008 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 14 Uredbe,
   ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2) ter zlasti člena 7(5) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 231/2012 (3) določa specifikacije za aditive za živila iz prilog II in III k Uredbi (ES) št. 1333/2008.
            
         
               (2)
            
            
               Navedene specifikacije se lahko na pobudo Komisije ali na podlagi zahtevka posodobijo v skladu s skupnim postopkom iz člena 3(1) Uredbe (ES) št. 1331/2008.
            
         
               (3)
            
            
               Pri posodobitvi navedenih specifikacij je treba upoštevati specifikacije in analitske tehnike za aditive v živilih iz Codexa Alimentariusa, ki ga je sestavil Skupni strokovni odbor FAO/WHO za aditive v živilih.
            
         
               (4)
            
            
               Uredba (EU) št. 231/2012 vsebuje napake pri specifikacijah za natrijev bisulfit (E 222), natrijev laktat (E 325) in amonijeve fosfatide (E 442). Navedene napake bi bilo treba popraviti.
            
         
               (5)
            
            
               Z Uredbo Komisije (EU) št. 380/2012 z dne 3. maja 2012 o spremembi Priloge II k Uredbi (ES) št. 1333/2008 Evropskega parlamenta in Sveta v zvezi s pogoji in ravnmi uporabe za aditive za živila, ki vsebujejo aluminij (4), bosta s 1. februarjem 2014 s seznama iz Priloge II k Uredbi (ES) št. 1333/2008 črtana aditiva za živila kalcijev aluminijev silikat (E 556) in aluminijev silikat (kaolin) (E 559). Zato bi bilo treba črtati tudi specifikacije za navedene aditive za živila.
            
         
               (6)
            
            
               Uredba (EU) št. 231/2012 vsebuje dve napaki v zvezi s številkama EINECS (5) za dinatrijev gvanilat (E 627) in dikalijev gvanilat (E 628). Navedeni napaki bi bilo treba popraviti.
            
         
               (7)
            
            
               Uredbo (EU) št. 231/2012 bi bilo zato treba ustrezno spremeniti in popraviti.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 231/2012 se spremeni in popravi v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. maja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 31.12.2008, str. 16.
   
      (2)  UL L 354, 31.12.2008, str. 1.
   
      (3)  UL L 83, 22.3.2012, str. 1.
   
      (4)  UL L 119, 4.5.2012, str. 14.
   
      (5)  Evropski seznam obstoječih komercialnih kemičnih snovi (EINECS).
   
      PRILOGA
      Priloga k Uredbi (EU) št. 231/2012 se spremeni in popravi:
      
                  1.
               
               
                  Vnos za E 222 natrijev bisulfit se spremeni:
                  
                              (a)
                           
                           
                              naslov se nadomesti z naslednjim:
                              „E 222 NATRIJEV HIDROGENSULFIT“
                           
                        
                              (b)
                           
                           
                              specifikacija za čistost železa se nadomesti z naslednjim:
                              
                                          „Železo
                                       
                                       
                                          ne več kot 10 mg/kg, računano na vsebnost SO2“
                                       
                                    
                        
            
                  2.
               
               
                  V vnosu za E 325 natrijev laktat se specifikacija za identifikacijo s preskusom na kalij nadomesti z naslednjim:
                  
                              „Preskus na natrij
                           
                           
                              prestane preskus“
                           
                        
            
                  3.
               
               
                  V vnosu za E 442 amonijevi fosfatidi se specifikacije glede opisa nadomestijo z naslednjim:
                  
                              „Opis
                              
                           
                           
                              poltrda mast do oljnata tekočina“
                           
                        
            
                  4.
               
               
                  V vnosu za E 556 kalcijev aluminijev silikat se naslov nadomesti z naslednjim:
                  „E 556 KALCIJEV ALUMINIJEV SILIKAT
                      (1)
                  
               
            
                  5.
               
               
                  V vnosu za E 559 aluminijev silikat (kaolin) se naslov nadomesti z naslednjim:
                  „E 559 ALUMINIJEV SILIKAT (KAOLIN)
                      (2)
                  
               
            
                  6.
               
               
                  V vnosu za E 627 dinatrijev gvanilat se v opredelitvi številka Einecs nadomesti z naslednjim:
                  
                              „Einecs
                           
                           
                              226-914-1“
                           
                        
            
                  7.
               
               
                  V vnosu za E 628 dikalijev gvanilat se v opredelitvi številka Einecs nadomesti z naslednjim:
                  
                              „Einecs
                           
                           
                              221-849-5“
                           
                        
            
         (1)  Obdobje uporabe: do 31. januarja 2014.“
      
         (2)  Obdobje uporabe: do 31. januarja 2014.“